Here is a page extracted from Wikipedia that may contain CSS, HTML, and a lot of unformatted text.

Title: ساعة الجد
Content: ساعة الجد ساعة الجد دقت ياعمال المجد

اخر باب للظلم انهد واحنا وراه ملايين تنعد

يحموا النيل ويقيموا السد

قيموا السد قيموا السد

الوطن اتحرر والنصر كفاحه اكبر

عايز جهد اكبر يبنى ويزرع ويعمّر

مش قاصدين غير عون الله ولا فيش غيره ح نترجاه

آدي ذراعي وانت معاه يحموا النيل ويقيموا السد

ساعة الجد

طول ما احنا حبايب انا وانت نسوي عجايب

فى النار ح نحارب والنار تنحني للغالب

شارع المجد طريقه بعيد ارضه شوك مزروع فى حديد

عايز همة وعزم شديد يحموا النيل ويقيموا السد

ساعة الجد

اليوم ده يومنا وله معنى كبير فى قلوبنا

على شانه جاهدنا وكتبنا تاريخنا بايدنا

عزم ايدينا كان فى جبال تحت المية فى ارض قنال

لما نطقها وقالها جمال جبنا ايدينا يقيموا السد

ساعة الجد

الجبل العافي ح تزيحه ايديك وكتافي

بالعزم الوافي وبعرق القلب الدافي

يا اولاد عم عرب احرار ياصحاب ارض فراعنة كبار

جيش النصر عايز ثوار يحموا النيل ويقيموا السد

ساعة الجد

شوف كمان 
 ليستة اغانى محمد عبد الوهاب

اغانى باللغه المصريه